
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 145 

8 Ιουλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

164. Τροποποίηση του Π.Δ./τος 133/1997 "Άσκηση 
του δικαιώματος του εκλέγειν και εκλέγεσθαι κατά 
τις Δημοτικές και Κοινοτικές εκλογές από πολίτες 
της Ευρωπαϊκής Ένωσης που κατοικούν στην 
Ελλάδα και δεν είναι Έλληνες πολίτες, σε συμμόρ¬ 
φωση προς την 94/80/ΕΚ Οδηγία του Συμβουλίου 
της Ευρωπαϊκής Ένωσης (1_ 368 της 31.12.1994 


σελ. 38)" (Α' 121). 1 

165. Οργάνωση της Γραμματείας του Ανωτάτου Συμ¬ 
βουλίου Επιλογής Προσωπικού (Α.Σ.Ε.Π.). 2 

166. Μετονομασία Κοινότητας «Μιράκα» της Επαρ¬ 
χίας και του Νομού Ηλείας. 3 

167. Περί παραχωρήσεως μεταλλείου νατριούχων 

αστρίων του Νομού Έβρου στον Κωνσταντίνο 
Δημητριάδη. 4 

168. Περί παραχωρήσεως μεταλλείου Αοτρίου του 

Νομού Θεσσαλονίκης στην Α.Ε. "ΜΕΒΙΟΡ- ΜΕΤΑΛ¬ 
ΛΕΥΤΙΚΑ ΚΑΙ ΒΙΟΜΗΧΑΝΙΚΑ ΟΡΥΚΤΑ". 5 

169. Καθορισμός κατευθύνσεων του ενιαίου πτυχίου 

του Τμήματος Δημόσιας Διοίκησης του Παντείου 
Πανεπιστημίου Κοινωνικών και Πολιτικών Επι¬ 
στημών. 6 


170. Ιδρυση Β Εργαστηριακού Ακτινολογίας στην 
Ιατρική Σχολή του Εθνικού και Καποδιστριακού 
Πανεπιστημίου Αθηνών και καθορισμός του εσωτε¬ 


ρικό ύ το υ κανονισμό ύ. 7 

171. Τροποποίηση του Β.Δ, 608/1970 “περί λογοδο¬ 
σίας Σωματείων, Ιδρυμάτων, Επιτροπώντυχουσών 
αδείας εράνων, λαχειοφόρου ή φιλανθρωπικής 
αγοράς (Α 205). 8 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 164 
Τροποποίηση του Π.Δ./τος 133/1997 "Άσκηση του δικαι¬ 
ώματος του εκλέγειν και εκλέγεσθαι κατά τις Δημο¬ 
τικές και Κοινοτικές εκλογές από πολίτες της Ευρω¬ 
παϊκής Ένωσης που κατοικούν στην Ελλάδα και δεν εί¬ 
ναι ' Ελληνες πολίτες, σεσυμμόρφωσηπροςτην94/80/ 
ΕΚ Οδηγία του Συμβουλίου της Ευρωπαϊκής Ένωσης 
(1368 της 31.12.1994 σελ. 38)" (ΑΊ 21). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 1338/1983 «Εφαρμογή του 
Κοινοτικού δικαίου» (Α'34), όπως αντικαταστάθηκαν, από 
τις διατάξεις του άρθρου 6 παρ. 4 του Ν, 1440/1984 
«Συμμετοχή της Ελλάδας στο κεφάλαιο, στα αποθεματι- 
κά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμιού 
ΕΥΒΑΤΟΜ» (Α'/70), με το άρθρο 65 του Ν. 1892/1990 «Για 
τον εκσυγχρονισμό και την ανάπτυξη και άλλες δια¬ 
τάξεις» {Α Ί 01), με το άρθρο 31 του Ν. 2076/1992 «Ανά¬ 
ληψη καιάσκηση δραστηριότηταςπιστωτικών ιδρυμάτων 
και άλλες συναφείς διατάξεις» (ΑΊ30) και μετο άρθρο 19 
του Ν. 2367/1995 «Νέοι χρηματοπιστωτικοί θεσμοί και 
άλλες διατάξεις» (Α'261). 

β. Της παραγράφου 2 του άρθρου δευτέρου του Ν. 
2077/1992 «Κύρωση της συνθήκης στην Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στην τελική Πράξη» (ΑΊ36). 

γ. Του άρθρου 29Α'του Ν. 1558/1985 «Κυβέρνηση και 

Κυβερνητικά Όργανα» (ΑΊ37) που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των 
Επιμελητηρίων κ.λ.π » (ΑΊ54) και αντικατάσταθηκε με το 
άρθρο 1 παρ. 2α του Ν. 2469/1997 (Α'38). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπο¬ 
λογισμού. 

3. Την αριθ. 294/1997 γνωμοδότηση του Συμβουλίου 
της Επικράτειας, μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, και 
Εθνικής Οικονομίας», αποφασίζουμε: 

Άρθρο μόνο 

Στην παρ. 11 του άρθου 3, στίχος δεύτερο, του Π.Δ. 
133/1997 (ΑΊ21) η φράση: «του Προέδρου του Δημο¬ 
τικού Συμβουλίου» αντικαθίσταται με τη φράση: «του 
Προέδρου, του Αντιπροέδρου και του Γραμματέα του 
Δημοτικού Συμβουλίου». 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουλίου 1997 
Ο Π ΡΟΕΔΡΟΣ ΤΗΣ ΔΗ Μ ΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 165 
Οργάνωση της Γραμματείας του Ανωτάτου Συμβουλίου 
Επιλογής Προσωπικού (Α.Σ.Ε.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 παρ. 2 του Ν. 2190/1994 
(Φ.Ε.Κ. 28/Α'). 

2. Την 43/3.10.1996 πρόταση της Ολομέλειας του ΑΣΕΠ. 

3. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/1992. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού διότι οι συνιστώμενες νέες θέσεις τακτικού προσω¬ 
πικού της Γ ραμματείας του ΑΣΕΠ προβλέπεται να καλυ¬ 
φθούν εξ ολοκλήρου με μετατάξεις προσωπικού από δη¬ 
μιόσιες υπηρεσίες και νομικά πρόσωπα δημοσίου δικαίου. 

5. Την αρ. 1107147/1239/0006/4.10.1996 (Φ.Ε.Κ. 922/ 
Β'/7.10.1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

6. Τη γνωμοδότηση 170/1997 του Συμβουλίου της 
Επικράτειας, με πρόταση του Υπουργού Εσωτερικών, 
Δημόσιας Διοίκησης και Αποκέντρωσης, και του Υφυ¬ 
πουργού Οικονομικών, αποφασίζουμε: 

ΚΕΦΑΛΑΙΟ Α' 

Οργάνωση των υπηρεσιώντης Γ ραμματείας του 
ΑΣΕ.Π. 

Άρθρο 1 

Διάρθρωση της Γ ραμματείας. 

1. Η Γραμματεία του Α.Σ.Ε.Π. συγκροτείται: 


α) από τις Διευθύνσεις: 

1) Διοικητικού και Οικονομικού. 

2) Προσλήψεων. 

3) Μηχανοργανώσεως και 

β) το Γ ραφείο Γ ραμματείας του Α' Τμήματος (Θεσσα 
λονίκη) 

2. Της Γ ραμματείας του Α.Σ.Ε,Π. προΐσταται γενικός δι¬ 
ευθυντής, σύμφωνα με την παρ. 1 (εδάφιο πρώτο) του άρ¬ 
θρου 7τουΝ. 2190/1994. 

Άρθρο 2 

Διάρθρωση και αρμοδιότητες της Διευθύνσεως 
Διοικητικού και Οικονομικού. 

1. Η Διεύθυνση Διοικητικού και Οικονομικού αποτελεί- 
ται από τα Τμήματα: 

α) Διοικητικού, 
β) Οικονομικού, 
γ) Προμηθειών και Μέριμνας. 

2. Το Τμήμα Διοικητικού έχει αρμοδιότητα για το χειρι¬ 
σμό των θεμάτων προσωπικού και υπηρεσιακής κατάστα¬ 
σης γενικώς των υπαλλήλων του Α.Σ. Ε. Π. 

Ειδικότερα έχει την ευθύνη ιδίως για: 

-Τήρηση πρωτοκόλου αλληλογραφίας 

- Παραλαβή, πρωτοκόλληση και διανομή εισερχόμενης 
αλληλογραφίας. 

- Δακτυλογράφηση των εγγράφων, αποφάσεων ή άλ¬ 
λων κειμένων. 

- Διεκπεραίωση εξερχόμενης αλληλογραφίας. 

- Πρόσληψη προσωπικού. 

- Τήρηση ατομικών φακέλλων των μελών και προσωπι¬ 
κού μητρώου των υπαλλήλωντου Α.Σ.Ε.Π. 

- Μεταβολές προσωπικού. 

- Χορήγηση αδειών. 

- Εκθέσεις αξιολογήσης ουσιαστικών προσόντων. 

- Πειθαρχική διαδικασία. 

-Λύση υπαλληλικής σχέσης και τα συναφή με τη συντα- 
ξιοδότηση ζητήματα. 

- Έκδοση γενικών εγκυκλίων ή ειδικών οδηγιών διοίκη¬ 
σης προσωπικού. 

- Γραμματειακή στήριξη Προέδρου, Αντιπροέδρου, 
Ολομελειών και υπηρεσιακού συμβουλίου του Α.Σ.Ε.Π. 

- Καθαρογραφή των αποφάσεων των Ολομελειών και 
των αποφάσεων ή γνωμοδοτήσεων του υπηρεσιακού 
συμβουλίου. 

- Έκδοση και θεώρηση των ατομικών βιβλιαρίων ασθέ¬ 
νειας. 

- Βεβαίωση της ακρίβειας αντιγράφων ή φωτοαντιγρά¬ 
φων οποιονδήποτε εγγράφων ή δικαιολογητικών. 

-Βεβαίωση του γνησίου της υπογραφής οποιουδήποτε. 

- Τήρηση του γενικού αρχείου της Υπηρεσίας. 

3. Το τμήμα του Οικονομικού έχει αρμοδιότητα για την 
εν γένει οργάνωση και λειτουργία του λογιστικού συστή¬ 
ματος και διαχείριση των πάσης φύσεως δαπανών. 
Ειδικότερα έχει την ευθύνη ιδίως για: 

- Κατάρτιση, τροποποίηση και εκτέλεση του προϋπολο¬ 
γισμού. 

- Εντολή και εκκαθάριση αποδοχών, λοιπών απολαβών 
και αποζημιώσεων γενικώς των μελών και του προσωπι¬ 
κού. 

- Εντολή και εκκαθάριση αποζημιώσεων και λοιπών δα¬ 
πανών των κεντρικών και τοπικών επιτροπών και ό σων με¬ 
τέχουν στις διαδικασίες πλήρωσης θέσεων (άρθρα 15-19 
Ν. 2190/1994). 

- Μέριμνα για την καταβολή αποζημιώσεων και λοιπών 
δαπανών στα μέλη τοπικών επιτροπών και στους υπαλλή¬ 
λους περιφεριεακών υπηρεσιών ή νομαρχιακών αυτοδιοι¬ 
κήσεων που μετέχουν στις διαδικασίες πλήρωσης θέσε¬ 
ων. 

- Εντολή και εκκαθάριση κάθε άλλη δαπάνης. 

- Χορήγηση πόσης φύσεως βεβαιώσεων οικονομικού 
περιεχομένου. 

- Εκπόνηση κανονισμού για θέματα εφοδιασμού και δια¬ 
χείρισης υλικού. 

- Κατάρτιση όρων διακήρυξης για τη προμήθεια υλικών 
πασης φύσεως, εισήγηση κατακυρωτικών αποφάσεων 
και συμβάσεων. 

- Εκτέλεση του προγράμματος προμηθειών. 

4. Το Τμήμα Προμηθειών και Μέριμνας έχει αρμοδιότη¬ 
τα για την εξασφάλιση επάρκειας των απαιτούμενων πά- 
σης φύσεως υλικών για τη λειτουργία της υπηρεσίας. 
Ειδικότερα έχει την ευθύνη ιδίως για: 

- Εκτίμηση και καταγραφή των πάσης φύσεως αναγκών 
της υπηρεσίας σε έπιπλα, μηχανικό εξοπλισμό, γραφική 
ύλη, είδη καθαριότητας και λοιπό υλικό και έγκαιρη δια¬ 
τύπωση προς το Τμήμα Οικονομικού αιτημάτων για κάλυ¬ 
ψη των υφιστάμενων αναγκών. 

- Εκτέλεση των πάσης φύσεως προμηθειών. 

- Διαχείριση του υλικού (παραλαβή, καταχώριση, απο¬ 
θήκευση, διανομή). 

- Συντήρηση και επισκευή του κτιριακού και μηχανικού ή 
άλλου εξοπλισμού. 

- Οργάνωση και λειτουργία βιβλιοθήκης. 

- Καθαριότητα και εμφάνιση γραφείων και λοιπών χώ¬ 
ρων. 

- Λειτουργία τηλεφωνικού κέντρου. 

- Μεταφορά πάσης φύσεως αντικειμένων ή προσώπων. 

- Ανάθεση εργασιών και παρακολούθηση εκτελέσεώς 
τους. 

- Εκποίηση περιουσιακών στοιχείων. 

Άρθρο 3 

Διάρθρωση και αρμοδιότητες της Διευθύνσεως 
Προσλήψεων. 

1. Η Διεύθυνση Προσλήψεων αποτελείται από τα 
Τμήματα: 

α) Προδικασίας, 
β) Ελέγχου, 

γ) Εκτάκτου και Εποχιακού Προσωπικού. 

2. Το Τμήμα Προδικασίας έχει αρμοδιότητα για την προ¬ 
ετοιμασία των διαδικασιών πλήρωσης θέσεων και την ε¬ 
κτέλεση των απαιτούμενων ενεργειών έως και την ανάρ¬ 
τηση των πινάκων διοριστέων. Ειδικότερα έχειτην ευθύνη 
ιδίως για: 

- Συγκέντρωση, ταξινόμηση και επεξεργασία, από άπο¬ 
ψη πληρότητας, των αιτημάτων δημοσίων υπηρεσιών και 
νομικών προσώπων του άρθρου 14 παρ. 1 του Ν. 
2190/1994 για πλήρωση θέσεων. 

- Σύνταξη των προκηρύξεων πλήρωσης θέσεων και δη¬ 
μοσίευσής τους στην Εφημερίδα της Κυβερνήσεως 
(Τεύχος Προκηρύξεων Α.Σ.Ε.Π.) και αποστολή περίλη¬ 
ψης στα κρατικά ραδιοτηλεοπτικά μέσα. 

Μέριμνα για τον εφοδιασμό με τον απαιτούμενο αριθμό 
προκηρύξεων των υπευθύνων των νομαρχιών. 

- Ανακοίνωση με έκδοση δελτίου τύπου για την έναρξη 
της προθεσμίας υποβολής των αιτήσεων. 

- Μέριμνα για τον ορισμό κεντρικής ή και τοπικών επι¬ 


τροπών, υπευθύνων παραλαβής αιτήσεων επιτροπών ε¬ 
ξεταστικών και βαθμολογικών κέντρων, βαθμολογητών 
και λοιπών προσώπων που απαιτούνται για τις σχετικές 
διαδικασίες καιτονεφοδιασμότους μετααπαιτούμενα υ¬ 
λικά. 

- Μέριμνα για τη συγκέντρωση των αιτήσεων που υπο¬ 
βλήθηκαν από τους υποψηφίους στις νομαρχίες, την τα¬ 
ξινόμηση και προώθησή τους στις ομάδες ελέγχου. 

- Μέριμνα για την μετά τον έλεγχο προώθηση των αιτή¬ 
σεων στη μηχανογραφική υπηρεσία για την εισαγωγή των 
στοιχείων στους Η/Υ και την κατάρτιση των οικείων κατά 
περίπτωση πινάκων. 

- Οπτική παραβολή των μηχανογραφημένων πινάκων 
και αποστολή τους στις οικείες νομαρχίες για ανάρτηση. 

- Τήρηση του σχετικού αρχείου. 

- Κάθε αλληλογραφία και ενέργεια σχετική μετά ανωτέ¬ 
ρω θέματα. 

3. Το Τμήμα Ελέγχου έχει αρμοδιότητα για την εκτέλε¬ 
ση όλων των απαιτου μένων ενεργειών ή εργασιών και την 
έκδοσητων αναγκαίων πράξεων από του σταδίου υποβο¬ 
λής των ενστάσεων έως και την ολοκλήρωση των διαδι¬ 
κασιών πλήρωσης θέσεων κατά τα άρθρα 15-19 του Ν. 
2190/1994. Ειδικότερα έχει την ευθύνη ιδίως για: 

- Συγκέντρωση των ενστάσεων που υποβάλλονται κατά 
τη διαδικασία των άρθρων 15-19του Ν. 2190-/1994, ταξι¬ 
νόμησή τους κατά νομαρχίες και κατηγορίες προσωπικού 
και προώθησή τους στις ομάδες ελέγχου για προεισήγη- 
ση και ακολούθως στον Πρόεδρο της Ελάσσονος 
Ολομέλειας για ορισμό εισηγητών Συμβούλων. 

- Παραλαβή των τελικών πινάκων διοριστέων, έλεγχος 
και αποστολή για δημοσίευση στην Εφημερίδα της 
Κυβερνήσεως. 

- Αποστολή των οικείων φύλλων της Εφημερίδας της 
Κυβερνήσεως στους αρμόδιους για το διορισμό φορείς. 

- Ενημέρωση με δελτίο τύπου των υποψηφίων για τη δη¬ 
μοσίευση των πινάκων διοριστέων καιτην αποστολήτους 
στους οικείους φορείς. 

- Χορήγηση αποσπασμάτων των αποφάσεο^ν της 
Ελάσσονος Ολομέλειας στους ενδιαφερομένους για 
γνώση. 

-Τήρησητου σχετικού αρχείου. 

- Κάθε άλλη αλληλογραφία σχετική με τα ανωτέρω θέ¬ 
ματα. 

4. Το Τμήμα Εκτάκτου και Εποχιακού Προσωπικού έχει 
αρμοδιότητα για τις διαδικασίες ελέγχου του Α.Σ.Ε Π. 
κατά την εφαρμογή από τους οικείους φορείς των άρ¬ 
θρων 20 και 21 του Ν. 2190/1994. Ειδικότερα έχειτην ευ¬ 
θύνης ιδίως για: 

- Συγκεντρώση των ανακοινώσεων των φορέων του άρ¬ 
θρου Μπαρ. 1 του Ν. 2190/1994 για πρόσληψη προσωπι¬ 
κού με σύμβαση εργασίας ιδιωτικού δικαίου ορισμένου 
χρόνου και των τυχόν ενστάσεων κατ' αυτών, ταξινόμηση 
και διανομή τους για έλεγχο. 

- Συγκέντρωση των πινάκων επιλογής προσωπικού με 
σύμβαση εργασίας ιδιωτικού δικαίου ορισμένου χρόνου 
και των τυχόν ενστάσεων κατ' αυτών, ταξινόμηση και δια¬ 
νομή τους για έλεγχο. 

- Γραμματειακή στήριξη των Συμβούλων στα ανωτέρω 
θέματα καιτου Γραφείου Επιθεώρησης του Α.Σ.Ε.Π. 

- Κάθε αλληλογραφία σχετική με τα ανωτέρω θέματα. 

5. Το προσωπικό των Τμημάτων Προδικασίας και Ελέγ¬ 
χου, λόγω του αλληλένδετου έργους τους, θα χρησιμο¬ 
ποιείται ελεύθερα, ανάλογα με τις ανάγκες της υπηρε- 

αίας , είτε οτο ένα Τμήμα είτε οτο άλλο με προφορικές 
εντολές του αρμόδιου διευθυντή ή του Γενικού Διευθυντή. 

6. Οι ομάδες ελέγχου των αιτημάτων των φορέων, των 
αιτήσεων των υποψηφίων ή των ενστάσεων κατά τις δια¬ 
δικασίες των άρθρων 15-19του Ν. 2190/1994 μπορούν να 
συγκροτούνται από όλους τους υπαλλήλους της Γραμ¬ 
ματείας του Α. Σ. Ε. Π., ανεξαρτήτως τηςΔιεΰθύνσεωςπου 
υπηρετούν. 

Άρθρο 4 

Διάρθρωση και αρμοδιότητας της Διευθύνσεως 
Μηχανο ργανώσεως 

1. Η Διεύθυνση Μηχανο ργανώσεως αποτελείται από τα 
Τμήματα: 

α) Ανάλυσης και Προγραμματισμού, 
β) Λειτουργίας και Υποστήριξης. 

2. Το Τμήμα Ανάλυσης και Προγραμματισμού έχει αρ¬ 
μοδιότητα για το σχεδίασμά, ανάπτυξη και συντηρηση 
των μηχανογραφικών εφαρμογών. Ειδικότερα έχει την 
ευθύνη ιδίως για: 

- Πλήρη κάλυψη των μηχανογραφικών αναγκών όλων 
των μονάδων του Α.Σ.Ε.Π. από πλευράς ανάλυσης, σχε- 
διασμού, προγραμματισμού, τεκμηρίωσης και εφαρμο¬ 
γών. 

- Σύνταξη σχετικών ειδικών μελετών και μελετών σκοπι¬ 
μότητας. 

- Μέριμνα για τη συντήρηση των μηχανογραφικών ε¬ 
φαρμογών. 

3. Το Τμήμα Λειτουργίας και Υποστήριξης έχει αρμο¬ 
διότητα για την καλή λειτουργία του μηχανογραφικού συ¬ 
στήματος, τη συντήρηση του εξοπλισμού και την εν γένει 
στήριξη του όλου ηλεκτρονικού συστήματος. 

Ειδικότερα έχει την ευθύνης ιδίως για: 

- Μέριμνα για την εφαρμογή των μηχανογραφικών προ¬ 
γραμμάτων, την καλή λειτουργία και πλήρη αξιοποίηση 
του εξοπλισμού. 

- Προετοιμασία των δεδομένων, έλεγχος εισόδου - εξό¬ 
δου και ασφάλειας του ηλεκτρονικού συστήματος. 

- Εισαγωγή και ηλεκτρονική επεξεργασία στοιχείων. 

- Συντήρηση του μηχανογραφικού εξοπλισμού. 
-Υποστήριξη των ηλεκτρονικών συστημάτων για την κά¬ 
λυψη των αναγκών και σε εξιδικευμένους τομείς (βάσεις 
πληροφοριών, επικοινωνίες, υλικό, λογισμικό κ.λ.π.). 

Άρθρο 5 

Γραφείο Γραμματείας Α' Τμήματος Θεσαλονίκης 

Το Γραφείο Γραμματείας του Α' Τμήματος του Α.Σ.Ε.Π. 
(Θεσσαλονίκη) έχει την ευθύνη της γραμματειακής στή¬ 
ριξης των Συμβούλων του Α.Σ.Ε.Π. στο ανωτέρω Τμήμα 
και της επιμέλειας για τη συντήρηση του κτιρίου και του ε¬ 
ξοπλισμού των γραφείων και την επάρκεια των απαιτου- 
μένων υλικών μέσων. 

ΚΕΦΑΛΑΙΟ Β' 

Προσωπικό 

Άρθρο 6 

Προσωπικό της Γραμματείας του Α.Σ. Ε.Π. 

1. Συνιστώνται οι ακόλουθες θέσεις τακτικού προσωπι¬ 
κού κατανεμόμενες κατά κατηγορία και κλάδο ως ακο¬ 
λούθως: 


α) Τριάντα οκτώ (38) θέσεις κλάδου ΠΕ Διοικητικού - 
Οικονομικού με βαθμούς Δ' - Α'. 

β) Πέντε (5) θέσεις κλάδου ΠΕ Πληροφορικής με βαθ¬ 
μούς Δ'-Α'. 

γ) Εννέα (9) θέσεις κλάδου ΤΕ Διοικητικού - Λογιστικού 
με βαθμούς Δ’ - Α'. 

δ) Δέκα (10) θέσεις κλάδου ΔΕ Διοικητικού με βαθμούς 
Δ'.- Α'. 

ε) Δύο (2) θέσεις κλάδου ΔΕ Προγραμματιστών Η/Υ με 
βαθμούς Δ' - Α’. 

στ) Έξι (6) θέσεις κλάδου ΔΕ Χειριστών Η/Υ με βαθμούς 
Δ'-Α'. 

ζ) Πέντε (5) Δακτυλογράφων - Επεξεργασίας Κειμένου 
με βαθμούς Δ' - Α'. 

η) Τρεις (3) θέσεις κλάδων ΥΕ Βοηθητικού Προσωπικού 
με βαθμούς Ε’-Β'. 

θ) Δύο (2) θέσεις κλάδου ΥΕ Προσωπικού Καθαριότη¬ 
τας με βαθμούς Ε' - Β’. 

2. Προσόντα διορισμού στις θέσειςτης παρ. 1 ορίζονται 
τα προβλεπόμενα από το Π.Δ. 194/1988 (Φ.Ε.Κ. 84/Α 1 ), ό¬ 
πως εκάστοτε ισχύει. Ειδικώς για τον κλάδο ΠΕ Πληρο¬ 
φορικής, με την προκήρυξη πλήρωσης των θέσεων μπο¬ 
ρεί να ορίζεται αριθμός θέσεων που καλύπτονται με υπο¬ 
ψηφίους ειδικότητας μηχανικού (Η/Υ) (Η&ΓάννοΓθ). 

Άρθρο 7 
Προϊστάμενοι 

1. Της Γενικής Διευθύνσεως της Γραμματείας του 
Α.Σ.Ε.Π. προΐσταται υπάλληλος είτε του κλάδου ΠΕ Διοι¬ 
κητικού - Οικονομικού είτε του κλάδου ΠΕ Πληροφο- 
ρικής. 

2. Της Διευθύνσεως Διοικητικού και Οικονομικού και της 
Διευθύνσεως Προσλήψεων προΐσταται υπάλληλος του 
κλάδου ΠΕ Διοικητικού - Οικονομικού. Της Διευθύνσεως 
Μηχανογραφήσεως προΐσταται υπάλληλος του κλάδου 
ΠΕ Πληροφορικής. 

3. Των Τμημάτων Διοικητικού και Οικονομικού της 
Διευθύνσεως Διοικητικού και Οικονομικού και των Τμη¬ 
μάτων Προδικασίας, Ελέγχου και Εκτάκτου και Εποχια¬ 
κού Προσωπικού της Διευθύνσεως Προσλήψεων προίσ- 
τανται υπάλληλοι του κλάδου ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού. Του Τμήματος 
Ανάλυσης και Προγραμματισμού και του Τμήματος Λει¬ 
τουργίας και Υποστήριξης της Διευθύνσεως Μηχανορ- 
γανώσεως προΐστανται υπάλληλοι του κλάδου ΠΕ 
Πληροφορικής. Του Τμήματος Προμηθειών και Μέριμνας 
της Διευθύνσεως Διοικητικού και Οικονομικού προΐσταται 
υπάλληλος της κατηγορίας ΔΕ Διοικητικού 

4. Του γραφείου Γραμματείας του Α' Τμήματος Θεσ¬ 
σαλονίκης προΐσταται κατά σειρά υπάλληλος του κλά¬ 
δου ΠΕ Διοικητικού - Οικονομικού ή ΤΕ Διοικητικού - 
Λογιστικού ή ΔΕ Διοικητικού. 

ΚΕΦΑΛΑΙΟ Γ' 

Τελικές και καταργητικές διατάξεις 
Άρθρο 8 

1. Οι κενές θέσεις της Γ ραμματείας του Α.Σ. Ε. Π. που συ - 
νιστώνται με το παρόν Προεδρικό Διάταγμα καλύπτονται 
εξ ολοκλήρου με μετατάξεις υπαλλήλων, σύμφωνα με το 
άρθρο 7του Ν. 2190/1994. 

2. Από τη δημοσίευση του παρόντος καταργούνται τα 

Προεδρικά Διατάγματα αριθμ. 187/1994 (Φ.Ε.Κ. 124/Α') 
και 179/1995 (Φ.Ε.Κ. 95/Α ). 

Στον Υπουργό Εσωτερικών, Δημόσας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 3 Ιουλίου 1997 
Ο Π ΡΟ ΕΔΡΟΣ ΤΗΣ ΔΗ Μ ΟΚΡ ΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛΕ=. ΠΑΠΑΔΟΠΟΥΛΟΣ Ν. ΧΡ1ΣΤΟΔΟΥΛΑΚΗΙ 

-♦--- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 166 
Μετονομασία κοινότητας «Μιράκα»της Επαρχίας και 
του Νομού Ηλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του 
Δημοτικού και Κοινοτικού Κώδικα (Π.Δ. 410/1995,231Α'). 

2. Τις διατάξεις του άρθρου 23 παρ. ΙτουΝ. 1558/1985 
«Κυβέρνηση και Κυβερνητικά Όργανα» (Α’ 137) σε συν¬ 
δυασμό με τις διατάξεις του Π.Δ. 373/95 «Συγχώνευση 
των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός αρμοδιοτήτων 
του» (Α' 201). 

3. Τις διατάξεις του άρθρου 29Α’ του Ν. 1558/1985 (Α’ 
137), όπως προσετέθη με το άρθρο 27του Ν. 2081/1992 
(Α’ 154). 

4. Την ΔΙΔΚ/Φ44.1/21566/10.10.1996 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Δημ. Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ 932/Β/10.10.1996). 

5. Την πρόταση του κοινοτικού συμβουλίου Μιράκατου 
Νομού Ηλείας που διατυπώθηκε με την 21/96 απόφασή 
του. 

6. Τη σύμφωνη γνώμη του Συμβουλίου Τοπωνυμιώντου 
Υπουργείου Εσωτερικών, Δημόσιας Διοίκησης και 
Αποκέντρωσης, που διατυπώθηκε στο 1 πρακτικό της 7ης 
Μαρτίου 1997. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Την 203/1997 γνωμοδότηση του Συμβουλίου της επι¬ 
κράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Η κοινότητα «Μιράκα» της Επαρχίας και του Νομού 
Ηλείας μετονομάζεται σε κοινότητα «Αρχαία Πίσα». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 12 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 167 
Περί ποραχωρήσεως μεταλλείου νατριούχων αστρίων 

του Νομού Έβρου στον Κωνσταντίνο Δημητριάδη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξειςτου Ν,Δ. 210/1973 «περί Μεταλλευτικού 
Κώδικος» (ΦΕΚ277/Α/5.10.1973), όπως αυτό τροποποιή¬ 
θηκε με τις διατάξεις του Ν.Δ. 180/74 (ΦΕΚ 347/Α/ 
20.11.1974 και του Ν. 274/1976 (ΦΕΚ 50/Α/6.3.1976). 

β. Την υπ' αριθ. 1768/ΔΒΕ/Φ24.2/156/23.11.1990 από¬ 
φαση του Νομάρχη Έβρου με την οποία χορηγήθηκε ά¬ 
δεια μεταλλευτικών ερευνών στον Κωνσταντίνο 
Δημητριάδη που δημοσιεύθηκε νόμιμα στο ΦΕΚ 
800/Β/24.12.1990. 

γ. Την υπ’ αριθ. Δ8/Δ/Φ7.14/16394/8.11.1993 απόφαση 
του Υφυπουργού Βιομηχανίας, Ενέργειας και Τεχνο¬ 
λογίας με την οποία παρατάθηκε η ισχύς της ανωτέρω α- 
δείας μεταλλευτικών ερευνών για ένα έτος. 

δ. Την υπ’ αριθ. 131/ΔΒΕ/Φ24.2/187/13.2.1995 προκή¬ 
ρυξη του Νομάρχη Έβρου «Περίπαραχωρήσεως του χώ¬ 
ρου της ανωτέρω αδείας που δημοσιεύθηκε νόμιμα στην 
Εφημερίδα της Κυβερνήσεως (ΦΕΚ 215/Β/2.4.1996) και 
στον ημερήσιο τύπο. 

ε. Την υπ’ αριθ. Δ15/Φ19/27595/30.11.90 (ΦΕΚ 760/ 
Α/30.11,90) κοινή απόφαση των Υπουργών Προεδρίας 
της Κυβερνήσεως και Βιομηχανίας, Ενέργειας και Τεχνο- 
λογίας που εκδόθηκε σύμφωνα με το άρθρο 81 του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (ΦΕΚ 101/Α/31.7.1990). 

στ.Το Π.Δ. 27/1996«Συγχώνευσητων ΥπουργείωνΤου- 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/ 
1.2.1996). 

Με πρόταση της Υπουργού Ανάπτυξης, αποφασίζουμε: 

1. Παραχωρούμε στον Κυτνσταντίνο Δημητριάδη του 
Αργυρίου, Ελληνικής ιθαγένειας, κατοίκου Αλεξανδρου- 
πόλεως, οδός Πάτμου 12, κατόπιν της υπ’ αριθ. 1768/ 
ΔΒΕ/Φ24.2/146/23.11.1990 αδείας μεταλλευτικών ερευ¬ 
νών και της υπ’ αριθ. 131/ΔΒΕ/Φ24.2/187/13.2.1995 προ- 
κηρύξεως του Νομάρχη Έβρου δικαίωμα μετελλειοκτη- 
σίας, ήτοι αναζητήσεως, ερεύνης και εκμεταλλεύσεως 
νατριούχων αοτρίων και λοιπών μεταλλευτικών ορυκτών, 
πλην μεταλλευτικών ορυκτών για τα οποία δικαίωμα ανα¬ 
ζητήσεως ερεύνης και εκμεταλλεύσεως έχει μόνο το 
Δημόσιο, σε χώρο που βρίσκεται στην περιφέρεια της 
Κοινότητας Μαυροκκλησίου, Επαρχίας Διδυμοτείχουτου 
Νομού Έβρου, εκτάσεως 8,9898 τετραγωνικών χιλιομέ¬ 
τρων με τα εξής όρια: 

Από όριο που έχει αζιμουθιακές συντεταγμένες 

1. Χ=-20.500 Ψ = + 13.150 στο όριο 

2. Χ=-16.650 Ψ= + 12.650 από εκεί στο όριο 

3. Χ=-16.700 Ψ= +10.280 από εκεί στο όριο 

4. Χ=-20.730 Ψ= +11.000 από εκεί στο αρχικό όρια 

1. Χ=-20.500 Ψ= +13.150 

Οι αζιμουθιακές συντεταγμένες αναφέρονται στο φύλ¬ 
λο Επιτελικού Χάρτη «ΔΙΔΥΜΟΤΕΙΧΟΥ» κλίμακας 1: 
100.000 1_=41 : Ί5' Μ=+2°45’ 

2. Η μεταλλειοκτησία που συνιστάται με το παρόν διά¬ 
ταγμα τελεί υπό τον κάτωθι όρο: 

Η παραχώρηση συτή ισχύει για μια πεντηκονταετία, που 

άρχεται από της δημοσιεύσεως του παρόντος Προεδ¬ 
ρικού Διατάγματος, δυναμένη να ανανεωθεί για δύο εικο- 
σιπενταετίες ακόμη, υπό τις προϋποθέσεις των διατάξε- 
ωντου άρθρου 8 του Ν. 274/76. 

3. Ο δικαιούχος της εν λόγω μεταλλειοκτησίας θα υπο- 
κειται σε απώλεια των δικαιωμάτωντου σε περίπτωση πα- 
ραβάσεως των κειμένων διατάξεων περί Μεταλλείων ή 
παραβάσεων των όρων, οι οποίοι έχουν τεθεί κατά τη χο¬ 
ρήγηση της ως άνω αναφερομένης αδείας μεταλλευτι¬ 
κών ερευνών. 

4. Στην Υπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 3 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

(5) 

Περί παραχωρήσεως μεταλλείου Αστρίου του Νομού 
Θεσσαλονίκης στην Α.Ε. ΜΕΒΙΟΡ - ΜΕΤΑΛΛΕΥΤΙΚΑ 
ΚΑΙ ΒΙΟΜΗΧΑΝΙΚΑ ΟΡΥΚΤΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Ν.Δ. 210/1973 «περί Μεταλλευτικού 
Κώδικος» (ΦΕΚ 277/Α/5.10.1973), όπως αυτό τροποποιή¬ 
θηκε με τις διατάξεις του Ν.Δ. 180/74 (ΦΕΚ 347/Α/ 
20 11 1974 και του Ν. 274/1976 (ΦΕΚ 50/Α/6.3.1976). 

β. Την υπ' αριθ. Δ.Β. 2965/19.4.90 απόφαση του Νο¬ 
μάρχη Θεσσαλονίκης με την οποία χορηγήθηκε άδεια με¬ 
ταλλευτικών ερευνών στην «Α.Ε. ΜΕΒΙΟΡ - ΜΕΤΑΛΛΕΥΤΙ¬ 
ΚΑ ΚΑΙ ΒΙΟΜΗΧΑΝΙΚΑ ΟΡΥΚΤΑ» που δημοσιεύθηκε στο 
ΦΕΚ 291 /Β/27.4.90. 

γ. Την υπ' αριθ. Δ.Β. 8665/22.11.93 προκήρυξη του 
Νομάρχη Θεσσαλονίκης «περί παραχωρήσεως του χώ¬ 
ρου της ως άνω αδειας», που δημοσιεύθηκε στην Εφη¬ 
μερίδα της Κυβερνήσεως (ΦΕΚ 932/Β/24.12.93) και στον 
ημερήσιο τύπο. 

δ. Την υπ' αριθ. Δ15/Φ 19/27595/30.11.90 (ΦΕΚ 760/ 
Α/30.11.90) κοινή απόφαση των Υπουργών Προεδρίας 
της Κυβερνήσεως και Βιομηχανίας, Ενέργειας και Τεχνο¬ 
λογίας που εκδόθηκε σύμφωνα με το άρθρο 81 του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (ΦΕΚ 101/Α/31.7.1990). 

ε. Το Π .Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/ 
1.2.1996). 

Με πρόταση της Υπουργού Ανάπτυξης, αποφασίζουμε. 

1. Παραχωρούμε στην «Α.Ε. ΜΕΒΙΟΡ - ΜΕΤΑΛΛΕΥΤΙΚΑ 
ΚΑΙ ΒΙΟΜΗΧΑΝΙΚΑ ΟΡΥΚΤΑ» που εδρεύει στην Άσσηρο 
Νομού Θεσσαλονίκης κατόπιν της υπ’ αριθ. Δ.Β 8665/ 
22.11.93 προκήρυξη του Νομάρχη Θεσσαλονίκης, δικαί¬ 
ωμα μετελλειοκτησίας, ήτοι αναζητήσεως, έρευνας και 
εκμεταλλεύσεως αστρίων και λοιπών μεταλλευτικών ορυ¬ 
κτών, πλην μεταλλευτικών ορυκτών για τα οποία δικαίω¬ 
μα αναζητήσεως έρευνας και εκμεταλλεύσεως έχει μόνο 
το Δημόσιο, σε χώρο που βρίσκεται στην περιφέρεια των 
Κοινοτήτων Καρτερών και Λευκοχωρίου του Νομού 
Θεσσαλονίκης, συνολικής εκτάσεωςΒ, 110 τετραγωνικών 
χιλιομέτρων μετά εξής όρια: 


1. ΤΣΑ Χ= +10.000 Ψ=+ 16.500 απόεκεί στο σημείο 

2. ΤΣΒ Χ= + 8.700 Ψ = + 17.200 από εκεί στο σημείο 

3. ΤΣΓ Χ= + 8.600 Ψ= +17.700 από εκεί στο σημείο 

4. ΤΣΔ Χ= + 8.400 Ψ= +19.900 από εκεί στο σημείο 

5. ΤΣΕ Χ=+10.300 Ψ=+ 21.200 από εκεί στο σημείο 

6. ΤΣΖ χ= + 11.900 Ψ= + 19.200 από εκεί στο σημείο 

7. ΤΣΗ Χ=+ 9.700 Ψ= +18.500 από εκεί στο σημείο 

8. ΤΣΘ Χ= +10.300 Ψ= +17.000 από εκεί στο αρχικό 
σημείο 

Οι αζιμουθιακές συντεταγμένες αναφέρονται στο 
Κ.Φ.Χ. Θεσσαλονίκηςκλίμακας 1: 100.000 και με στοιχεία 
([_=40 :, 45’ Μ=02°45') 

2. Η μεταλλειοκτησία που συνιστάται με το παρόν διά¬ 
ταγμα τελεί υπό τον κάτωθι όρο: 

Η παραχώρηση αυτή ισχύει για μια πεντηκονταετία, που 
άρχεται από της δημοσιεύσεως του παρόντος Προεδ¬ 
ρικού Διατάγματος, δυναμένη να ανανεωθεί για δύο εικο- 
σιπενταετίες ακόμη, υπό τις προϋποθέσεις των διατάξε- 
ωντου άρθρου 8 του Ν. 274/76. 

3. Η δικαιούχος της εν λόγω μεταλλειοκτησίας θα υπό- 
κειται σε απώλεια των δικαιωμάτων της σε περίπτωση πα- 
ραβάσεως των κειμένων διατάξεων περί Μεταλλείων ή 
παραβάσεων των όρων, οι οποίοι έχουν τεθεί κατά τη χο¬ 
ρήγηση της ως άνω αναφερομένης αδείας μεταλλευτι¬ 
κών ερευνών, ή σε περίπτωση παραβάσεωςτου όρου της 
παρ. 2 του παρόντος. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 3 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

Καθορισμός κατευθύνσεων του ενιαίου πτυχίου του Τμή¬ 
ματος Δημόσιας Διοίκησης του Παντείου Πανεπιστη¬ 
μίου Κοινωνικών και Πολιτικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις: του άρθρου 6 παρ. 2 του Ν. 1268/1982 
(Α 87) όπως συμπληρώθηκε με το άρθρο 48 παρ. 1 (ε)του 
Ν. 1404/1983 (Α 173). 

2. Την γνώμη της Γενικής Συνέλευσης του Τμήματος 
Δημόσιας Διοίκησηςτου Πανρείου Πανεπιστημίου Κοινω¬ 
νικών και Πολιτικών Επιστημών (συνεδρίαση 18/ 
31.3.1995). 

3 Το έγγραφο του Υπουργείου Εθνικής Παιδείας και 
Θρησκευμάτων αριθ. Β1 /190/21.3.1996 με το οποίο ζητή¬ 
θηκε να διατυπώσει τη γνώ μη του το Συ μ β ούλιο Ανώτατης 
Παιδείας και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50 παρ. 3 του Ν. 
1268/1982. 

4. Το γεγονός ότι απάτην εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Παντείου Πανεπιστημίου 
Κοινωνικών και Πολιτικών Επιστημών (άρθρο 29Α του Ν. 
1558/1985 όπως αυτό προσετέθη με το άρθρο 27 του Ν. 
2081/1992 (Α 54) και τροποποιήθηκε με το άρθρο 1 παρ. 
2ατου Ν. 2469/1997 {Α' 38). 

5. Την αριθ. 247/1997 γνωμοδότηση του Συμβουλίου 
της Επικράτειας με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο μόνο 

1 . Το Τμήμα Δημόσιας Διοίκησης του Παντείου Πανε¬ 
πιστημίου Κοινωνικών και Πολιτικών Επιστημών χορηγεί 
ενιαίο πτυχίο δύο κατευθύνσεων δηλαδή: α) της Δημό¬ 
σιας Οικονομικής και β) των Δημοσίων Θεσμών. 

2. Τα μαθήματα κάθε κατεύθυνσης, το εξάμηνο έναρξης 
και η προθεσμία εντός της οποίας υποβάλλεται η δήλωση 
προτίμησης των φοιτητών ορίζεται με απόφαση της 
Γενικής Συνέλευσης του Τμήματος. Σε περίπτωση που 
δεν υποβληθεί δήλωση αποφασίζει σχετικά η Γενική 
Συνέλευση. 

3. Στο πτυχίο αναγράφεται και η κατεύθυνση που παρα¬ 
κολούθησε κάθε πτυχιούχος. 

4. Οι διατάξεις του παρόντος διατάγματος εφαρμόζο¬ 
νται για τους φοιτητές που εισάγονται για πρώτη φορά α¬ 
πό το ακαδημαϊκό έτος 1997-98 και εφεξής. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ ΕΘΝΙΚΗΣ ΠΑΙΔΕΙΑΣ ΚΛΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-*- 

Ιδρυση Β Εργαστηρίου Ακτινολογίας στην Ιατρική Σχολή 
του Εθνικού και Καποδιστριακού Πανεπιστημίου 
Αθηνών και καθορισμός του εσωτερικού του κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 1. α) Των άρθρων 50 παρ. 1 και 7 του ν. 
1268/82 (Α 87), όπως η τελευταία αυτή διάταξη τροπο¬ 
ποιήθηκε με το άρθρο 48 παρ. 2 του ν. 1404/83 (Α 173). 

β) Του άρθρου 1 περιπτ. ΙΙτουπ.δ. 55/1996 (Α’ 48). 

2. Τη γνώμη της Γενικής Συνέλευσης της Ιατρικής 
Σχολής Εθνικού και Καποδιστριακού Πανεπιστημίου 
Αθηνών (συνεδρίαση 5.2.1997). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Εθνικού και Καποδιστριακού Πανεπιστημίου 
Αθηνών, {άρθρο29Ατου Ν. 1558/1985όπωςαυτόπροσε- 
τέθη με το άρθρο 27 του ν. 2081/1992 (Α’ 154) καιτροπο- 
ποιήθηκε μετο άρθρο 1 πρ. 2ατου ν. 2469/1997 (Α38)). 

4. Την αριθ. 252/1997 γνωμοδότηση του Συμβουλίου 
της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Αρθρο 1 
Ιδρυση 

1. Ιδρύεται στην Ιατρική Σχολή του Εθνικού και Καπο- 
διστριακού Πανεπιστημίου Αθηνών, Β Εργαστήριο Ακτι¬ 
νολογίας το οποίο εξυπηρετεί εκπαιδευτικές ερευνητικές 
και νοσηλευτικές ανάγκες στα αντικείμενα της Ακτι¬ 


νοδιαγνωστικής, Αγγειογραφίας, Αξονικής Τομογρα¬ 
φίας, Μαγνητικής Τομογραφίας, Μαστογραφίας, Υπερη- 
χοτομογραφίας. Επεμβατικής Ακτινολογίας, Νευροακπι- 
νολογίας, Ακτινοφυσικής, Ραδιοϊσοτόπων και Ακτινο¬ 
θεραπείας. 

2. Το Β’ Εργαστήριο Ακτινολογίας συγκροτείται από τις 
επιμέρους Ειδικές μονάδες: α) Ακτινοδιαγνωστικής., β) 
Αγγειογραφίας, γ) Αξονικής Τομογραφίας, δ) Μαγνη- 
τικής Τομογραφίας, ε) Μαστογραφίας, στ) Υπερηχοτο- 
μογραφίας, ζ) Επεμβατικής Ακτινολογίας, η) Νευροακτι- 
νολογίας, θ) Ακτινοφυσικής, ι) Ραδιοϊσοτόπων και ια) 
Ακτινοθεραπείας. 

3. Το Εργαστήριο εντάσσεται στον Κλινικοεργασ- 
τηριακό Τομέα της Ιατρικής Σχολής. 

4. Το ήδη υφιστάμενο Εργαστήριο Ακτινολογίας ορίζε¬ 
ται ως Α' Εργαστήριο Ακτινολογίας. 

Αρθρο 2 

Αποστολή 

Το Β’ Εργαστήριο Ακτινολογίας έχει ως αποστολή: 

α) Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο της Ιατρικής 
Σχολής καθώς και άλλων Τμημάτων του Πανεπιστημίου 
Αθηνών στα αντικείμενα μετά οποία ασχολείται. 

β) Την κάθε μορφής συνεργασία με κέντρα ερευνών και 
ακαδημαϊκά ιδρύματα της ημεδαπής ή της αλλοδαπής, ε¬ 
φόσον οι επιστημονικοί στόχοι συμπίπτουν, συμβαδίζουν 
και αλληλοσυμπληρώνονται. 

γ) Την εξυπηρέτηση κοινωνικών αναγκών, όταν και 
όποτε ζητείται συγκεκριμένη συνδρομή σε θέματα με τα 
οποία ασχολείταιτο Εργαστήριο. 

δ) Την οργάνωση τοπικών, εθνικών συνεδρίων, συ¬ 
μποσίων, σεμιναρίων, διαλέξεων και μετεκπαιδευτικών 
μαθημάττον, με σκοπό την ενημέρωση του κοινού, της ε¬ 
πιστημονικής κοινότητας και του προσωπικού. 

ε) Την παροχή υπηρεσιών κατά τα προβλεπόμενα στο 
π.δ. 159/1984 (Α53). 

Αρθρο 3 

Προσωπικό 

1. Το προσωπικό του Εργαστηρίου απαρτίζεται από μέ¬ 
λη του Διδακτικού Ερευνητικού Προσωπικού (ΔΕΠ) της 
Ιατρικής Σχολής, που το γνωστικό τους αντικείμενο εμπί¬ 
πτει στα ερευνητικά ενδιαφέροντα του Εργαστηρίου, ό¬ 
πως αυτά ορίζονται στο άρθρο 1 του παρόντος από μέλη 
του Ειδικού Διοικητικού - Τεχνικού Προσωπικού (ΕΔΤΠ) 
καθώς και από μέλη του λοιπού προσωπικού, που τοπο¬ 
θετούνται στο Εργαστήριο. 

2. Η υπηρεσιακή κατάσταση του προσωπικού διέπεται 
από τις κείμενες κατά κατηγορία προσωπικού διατάξεις. 
Τα μέλη ΔΕΠ συμμετέχουν στην πρακτική εκπαίδευση 
των φοιτητών (προπτυχιακών - μεταπτυχιακών) και στην 
οργάνωση και λειτουργία του εργαστηρίου. 

Αρθρο 4 

Διοίκηση - Αρμοδιότητες 

1. Το Εργαστήριο διευθύνεται από διευθυντή που είναι 
μέλος του Διδακτικού Ερευνητικού Προσωπικού (Δ.Ε.Π.) 
ο οποίος ορίζεται με τη διαδικασίατου άρθρου 28 παρ. 22 
του ν. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7 του ν. 1268/82 και επιπλέον: Καταρτίζει και 

υποβάλλει αρμοδίως το ετήσιο πρόγραμμα λειτουργίας 
για τις διδακτικές και ερευνητικές δραστηριότητες του 
εργαστηρίου και μεριμνά για την εφαρμογή τους. 
Μεριμνά για την εφαρμογή των αποφάσεων των συλλογι¬ 
κών οργάνων του νοσοκομείου, στο οποίο λειτουργεί το 
εργαστήριο για την παροχή νοσηλευτικού έργου. 
Μεριμνά για τη στελέχωση του Εργαστηρίου με το ανα¬ 
γκαίο προσωπικό. Μεριμνά για την οικονομική διαχείριση 
των εσόδων. Υποβάλλει τον ετήσιο απολογισμό των δρα¬ 
στηριοτήτων. Εισηγείται τους υπεύθυνους αναλωσίμων 
υλικών και του κινητού εξοπλισμού και υπογράφει κάθε ε- 
ξερχόμενο έγγραφο. 

Αρθρο 5 

Εγκατάσταση - Λειτουργία 

1 Το εργαστήριο εγκαθίσταται και λειτουργεί στο 
Ευγενίδειο Θεραπευτήριο - Αγία Τριάς. 

2.0 διευθυντής έχει την ευθύνη γιατην εν γένει λειτουρ¬ 
γία του εργαστηρίου τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ενη¬ 
μερώνεται για κάθε ερευνητική πειραματική εργασία πριν 
από την διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική α¬ 
πόφαση. 

3. Η χρησιμοποίηση ειδικών οργάνων επιτρέπεται μονο 
στο προσωπικό του εργαστηρίου ή σε άλλους ερευνητές 
που έχουν ειδική επί των οργάνων αυτών εκπαίδευση. 
Κινητά όργανα και σκεύη, τα οποία παραδίδονται για τη 
διεξαγωγή ερευνητικής πειραματικής εργασίας επι- 
στρέφονται, μετά τη χρησιμοποίησή τους, στην κατάστα¬ 
ση που έχουν παραδοθεί. 

Αρθρο 6 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα μετο άρθρο 3 παρ. 
3τουΠ.Δ. 159/1984 (Α53). 

δ. Τις πιστώσεις που διατίθενται από το τμήμα Ιατρικής 
με τη διαδικασία του εδαφίου ε’ της παρ. 1 του άρθρου 4 
του Ν. 2083/1992 (Α 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο για τους σκοπούς 
του εργαστηρίου. 

Αρθρο 7 

Τηρούμενα βιβλία 

1. Τα βιβλία και στοιχεία που τηρούνται από το εργα¬ 
στήριο είναι τα εξής: 

- Πρωτόκολλο εισερχόμενης-εξερχόμενης αλληλογρα¬ 
φίας. 

- Βαθμολόγιο φοιτητών. 


- Αρχείο ασθενών, 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και 
οργάνων, 

- Βιβλίο επιστημονικής δραστηριότητας. 

- Βιβλίο μεταβολής Προσωπικού. 

2. Με απόφαση του διευθυντή μιπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται απα¬ 
ραίτητο. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτελεση του παρόντος 
διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ©ΡΗΣΚΠΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

( 8 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 171 
Τροποποίηση του Β.Δ. 608/1970 "περί λογοδοσίας Σωμα¬ 
τείων, Ιδρυμάτων, Επιτροπών τυχουσών αδείας ερά¬ 
νων, λαχειοφόρου ή φιλανθρωπικής αγοράς (Α 205). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις του άρθρου 3 του Ν. 5101/31 (ΦΕΚτ.Α' 
238/31), περί ενεργείας εράνων και λαχειοφόρων ή φι¬ 
λανθρωπικών αγορών. 

2. Τη διάταξη του άρθρου 29 Α του Ν. 1558/85 
“Κυβέρνηση και Κυβερνητικά Όργανα" (ΦΕΚΑ' 137/85),η 
οποία προσετέθη με το άρθρο 27 του Ν. 2081/92 (ΦΕΚ Α 
154/92). 

3. Το γεγονός ότι από τις διατάξεις του παρόντος 
Π.Δ/τος δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθμ. 109/1997, γνώμη του Συμβουλίου της 
Επικράτειας, με πρόταση του Υπουργού Υγείας και 
Πρόνοιας, αποφασίζουμε: 

Αρθρο μόνο 

Τροποποιούμε το άρθρο 1 του Β.Δ/τος 608/1970 σχετι¬ 
κά με τη σφράγιση αποδείξεων, κουπονιών, κιβωτιδίων 
και λαχνών επί εράνων, λαχειοφόρων και φιλανθρωπικών 
αγορών και ορίζουμε αρμόδιες τις οικείες υπηρεσίς της 
Πρόνοιας, που είναι επιφορτισμένες με το καθήκον ε¬ 
λέγχου των προσδιοριζόμενων δικαιολογητικών του συ¬ 
γκεκριμένου εράνου ή λαχειοφόρου ή φιλανθρωπικής 
αγοράς και εγκρίσεωςτης λογοδοσίας και με το καθήκον 
σφραγίσεωςτων ως άνω δικαιολογητικών. 

Στον Υπουργό Υγείας και Πρόνοιας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΚΩΣΤΑΣ ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


